ยุค 4.0
ไปไหนๆ ใครๆ ก็พูด ยุค 4.0 แผนพัฒนา &#8220;ไทยแลนด์ 4.0&#8221; มาปูพื้นกันหน่อยว่าไทยกำลังพัฒนาจะก้าวสู่ยุค 4.0
3 ส.ค. 2559

ไปไหนๆ ใครๆ ก็พูด ยุค 4.0 แผนพัฒนา “ไทยแลนด์ 4.0” มาปูพื้นกันหน่อยว่าไทยกำลังพัฒนาจะก้าวสู่ยุค 4.0
เริ่มจากยุค 1.0 คือการเน้นการเกษตร ยุค 2.0 อุตสาหกรรมเบา ยุค 3.0 อุตสาหกรรมหนักและการส่งออก ยุค 4.0 คือเปลี่ยนแปลงโครงสร้างเศรษฐกิจไปสู่ “Value-Based Economy” หรือ “เศรษฐกิจที่ขับเคลื่อนด้วยนวัตกรรม” ซึ่งเป็นวาระแห่งชาติที่รัฐบาลวางแผนว่า ไทยแลนด์ 4.0 จะช่วยยกระดับรายได้คนไทยให้เป็นประเทศพัฒนาแล้ว
ในยุค 4.0 นวัตกรรมเทคโนโลยีจะเข้ามามีบทบาททำให้ “ชีวิตง่ายขึ้น สะดวกมากขึ้น” ปัจจุบันการเลือกซื้อสินค้าและบริการไม่ใช่การเปรียบเทียบราคาและคุณภาพสินค้าเท่านั้น แต่ยังอาศัยระบบ “บิ๊กดาต้า” การดึงข้อมูลทั้งหมดมาคัดกรองสิ่งที่เราสนใจ และตรงกับความต้องการของเรามากที่สุด เหมือนเราจะเลือกคนที่มีสเปก นิสัยถูกใจเรามากที่สุด 
ด้านการบริการทางการเงิน “ฟินเทค” จะเข้ามามีบทบาทมาก ทั้งการลงทุน ฝากเงิน กู้เงิน หรือซื้อประกันชีวิต รวมถึงรีไฟแนนซ์หนี้ บริหารภาษี “ฟินเทค” จะเป็นตัวช่วยให้เราเลือกสิ่งที่ดีที่สุดได้